PROIECTUL  EDUCAȚIONAL ŞI SOCIAL
„Masă caldă la semiinternat” 
PROGRAM AL PRIMĂRIEI SECTORULUI 1

            Proiectul educațional şi social  „Masă caldă la semiinternat” îşi propune să contribuie la diversificarea serviciilor oferite de către unităţile de învăţământ de pe raza sectorului 1 elevilor şi indirect părinţilor/reprezentanţilor legali ai acestora, prin oferirea unei mese calde la prânz, elevilor care frecventează semiinternatele acestor unităţi de învăţământ.
 Este de menţionat faptul că pe raza sectorului 1 funcţionează cel puţin 12 unităţi de învăţământ gimnazial care au în structura lor şi semiinternate. Semiinternatul este o componentă a structurii organizatorice a unităţilor de învăţamânt gimnazial, care funcţionează în subordinea directorului şi unde, elevii din ciclul primar rămân după orele de curs pentru efectuarea temelor pentru acasă sau pentru alte activităţi sub indrumarea pedagogului şcolar in interavul orar 12,00 – 17,00. 
            Într-o primă etapă se  va realiza informarea unităților de învățământ din sectorul 1 cu privire la acest proiect și susținerea financiară a implementării proiectului de către autoritatea locală – Primăria sectorului 1, precum și a comunității educaționale a sectorului 1, părinții, persoane publice și private care doresc să susțină acest proiect. 
            
În a doua etapă, se va trece la implementarea proiectului prin oferirea unei mese calde la prânz pentru cei  aproximativ 1.000 de elevi din învăţământul primar înscrişi la semiinternatele şcolilor pilot. 

   	    1. Scopul programului
    
Prin implementarea  proiectului „Masa calda la semiinternat” se doreste asigurarea unei „mese calde” pentru cei aproximativ 1.000 de elevii care frecventeaza programul de semiinternat al scolilor gimnaziale din sectorul 1, care nu sunt incluse in alte programe finantate de catre Primaria Sectorului 1 sau din bugetul de stat, in acest domeniu. Programul se adreseaza celor 12 unitati de invatamant gimnazial de stat de pe raza sectorului 1 unde functioneaza semiinternate, conform Anexei nr.1.


2. Obiectivul general constă în dezvoltarea și diversificarea serviciilor alternative de educație pentru elevi şi familiile lor, facilitând astfel  participarea activă a aproximativ 1.000 de elevi din învățământul primar, după orele de școală, pe parcursul anului școlar prin derularea  Proiectului  educațional si social  „Masa calda la semiinternat” prin  care să beneficieze de o masă caldă la şcoală. Aceste servicii educaționale constituie o ofertă educațională modernă și competitivă pentru școlile din sectorul 1, care, alături de educația formală, vor crește valoare actului educațional.

3. Obiective principale:
· Implementarea unor servicii educaționale specializate, informale și non formale, de zi, pentru copii din sectorul I, de nivel european, care să conducă la reducerea abandonului școlar, menținerea elevilor din grupul țintă în educație, îmbunătățirea rezultatelor școlare ale acestora și să amelioreze comportamentul de adaptare şcolară.
·  Asigurarea unui cadru securizat de petrecere a timpului liber;
· Creşterea gradului de accesibilitate al familiilor care doresc alternative mai bune pentru îngrijirea şi educarea copiilor;
· Realizarea unei campanii de informare şi promovare a proiectului în comunitate;
· Sensibilizarea comunităţii faţă de problematica nevoii copilului de a fi asistat în a-şi forma deprinderi dezirabile de petrecere a timpului liber, de a învăţa, de a se comporta, de a se integra în grup. de a accepta diversitatea etc.;
· Schimbarea percepţiei comunităţii asupra problemelor şcolarului mic din familia prea ocupată/cu situație materială precară, aflat în situaţia de risc de a fi neglijat;
· Ameliorarea intensităţii factorilor generatori de situaţii de risc;
· Promovarea unui stil de viaţă sănătos prin ofewrirea unui program de servire a mesei în mod regulat şi punandu-le la dispoziţie alimente de calitate.

4. Principiile care stau la baza activităţii proiectului  „Masa caldă la semiinternat” sunt:
a) respectarea şi promovarea cu prioritate a interesului superior al copilului; egalitatea şanselor şi nediscriminarea;
b) asistarea copiilor în realizarea şi exercitarea drepturilor lor;
c) respectarea demnităţii copilului;
d) asigurarea unei îngrijiri individualizate şi personalizate a copilului;
e) asigurarea protecţiei împotriva abuzului şi exploatării copilului;
f) responsabilizarea părinţilor cu privire la exercitarea drepturilor şi îndeplinirea obligaţiilor părinteşti, respectarea şi garantarea drepturilor copilului;

4.1.Elementele educaţiei propuse în cadrul proiectului  „Masa caldă la semiinternat” au la bază:
a) Consultarea elevilor și a părinților în alegerea activităţilor;
b) Organizarea adecvată a ambientului educativ;
c) Flexibilitatea activităților desfășurate cu elevii, precum și a strategiilor de predare-învăţare.

5. Baza legală:

· Legea nr. 1/2011 a educaţiei naţionale, cu modificările şi completările ulterioare;
· Legea 272/2004 privind protecţia şi promovarea drepturilor copilului;
· Ordin nr. 383/2005 pentru aprobarea standardelor generale de calitate privind serviciile sociale;
· OMENCS Nr. 5079 din 31 august 2016 privind aprobarea Regulamentului -cadru de organizare şi funcţionare a unităţilor de învăţământ preuniversitar
· OMECTS nr. 5349 din 07 septembrie 2011 privind aprobarea Metodologiei de organizarea programului „Şcala după şcoală”.

Grupul ţintă al proiectului/ beneficiari direcți ai proiectului este format din:
 maxim 1.000 de elevi din învăţământul primar din untăţile de învăţământ gimnaziale de stat de pe raza Sectorului 1 care vor servi o masa caldă în timpul pentrecut la şcoala, după orele de curs, in cadrul semiinternatelor organizate la nivelul unităţilor de învăţământ; 
Grupul ţintă al proiectului/ beneficiari indirecți ai proiectului este format din:
2.000 părinți/reprezentanți legali ai copiilor din învăţământul primar   din unităţile de învăţământ preuniversitar de stat din Sectorul 1;
7.  Activităţile principale ale proiectului:

A 1: Organizarea campaniei de informare asupra  proiectului;
A 2: Selectarea unităţilor şcolare pilot;
A 3: Aplicarea și centralizarea formularelor de înregistrare pentru elevii din grupul țintă;
A 4: Identificarea/stabilirea locaţiilor, spaţiilor în care se vor desfăşură activităţile zilnice;
A 5: Selectarea furnizorilor de produse alimentare în sistem catering care vor furniza hrana pentru elevi;
A 6:  Amenajarea şi dotarea corespunzătoare a spaţiilor identificate anterior;
A 7: Asigurarea serviciilor de servirea hrană pentru elevii din grupul țintă,
A 8:  Informarea personalului din unitățile de învățământ pilot cu privire la scopul proiectului „Masa calda la semiinternat”, al serviciilor alternative oferite,  , 
A 9:  Informarea comunităţii asupra noilor servicii create și dezvoltate cu sprijinul financiar al Primăriei sectorului 1;
A 10: Diseminarea rezultatelor proiectului la nivelul Primăriei Sectorului1, Consiliului Local al sectorului 1,  Inspectoratului Școlar al Municipiului București, în cadrul Consiliului de Administrație și al Consiliului Inspectorilor, la nivelul inspectoratelor școlare ale sectoarelor I-VI, la nivelul unităţilor școlare din Municipiul București în cadrul Consiliilor de Administraţie, a Consiliilor Profesorale, a Consiliilor Reprezentanţilor Elevilor, în revistele  şcolilor şi pe site-urile şcolilor, în presă şi la TV;
A 11: Analiza impactului proiectului pe baza chestionarelor şi a interviurilor aplicate grupului ţintă de către echipa de implementare;

8. Perioada de implementare:
            Proiectul educațional şi social  „Masa calda la semiinternat” se va desfășura pe durata anului școlar 2017-2018.

9.  Obligațiile părților:
9.1. Pentru unitățile de învățământ:
a) Să asigure spațiul, cadrul organizatoric și logistic adecvat pentru desfășurarea programului în condiții optime
b) Să informeze părinții, în timp util, cu privire la eventualele modificări care pot să apară în structura programului, pe perioada derulării acestuia;
c) Să furnizeze un sistem transparent privind înscriere, desfășurarea programului și evaluarea elevilor, de natură să pună în evidență evoluția și progresul școlar al elevilor, inclusiv măsurile care trebuie să fie luate pentru remediere dificultăților de învățare;
d) să asigure securitatea elevilor în cadrul școlii, în spațiul în care se desfășoară activitățile programului (sălile de curs, laboratoarele, săli de sport, cabinete de informatică, etc.), precum și în afara școlii, în spațiile stabilite anterior începerii proiectului;
e) să coopereze și să colaboreze cu toate instituțiile și serviciile care oferă serviciile educaționale alternative, prin acest proiect;
f) să manifeste respect și considerație în relațiile cu elevii din grupul țintă/părinții acestora/reprezentanții legali, într-un raport de egalitate și respect reciproc;
g) să trateze cu profesionalism și maximă responsabilitate orice situație specială legată de educația copilului/elevului, care poate să apară pe parcursul derulării proiectului;
h) să stabilească, de comun acord cu părinții, calendarul activităților periodice și să îl pună în aplicare permanent;
i) să asigure accesul pentru toți copiii înscriși în program și să interzică orice tip de discriminare de gen, vârstă, religie, etc.;
j) să asigure permanent transparența tuturor activităților desfășurate, organizate, aprobate la nivelul instituțiilor școlare în cadrul Proiectul educațional şi social  „Masa calda la semiinternat”
k) să încheie contracte de colaborare și parteneriate cu instituții /personal calificat care pot/poate să contribuie la desfășurarea în condiții optime, în beneficiul elevilor,            Proiectul educațional şi social  „Masa calda la semiinternat”;

9.2. Pentru beneficiarii indirecți ai proiectului: părinți/reprezentanți legali ai elevilor  din unităţile de învăţământ preuniversitar de stat din Sectorul 1:
a) să-și asume responsabilitatea cu privire la exercitarea drepturilor şi îndeplinirea obligaţiilor părinteşti;
b) să-și asume primordialitatea responsabilităţii părinţilor cu privire la respectarea şi garantarea drepturilor copilului;
c) să-și asume responsabilitatea cu privire la participarea și prezența copiilor/elevilor la activitățile proiectului;
d) să-și asume responsabilitatea, împreună cu elevul/copilul, pentru orice faptă a acestuia, desfășurată în școală, sau în afara școlii, care ar putea prejudicia implementarea proiectului și realizarea obiectivelor acestuia;
e) să respecte Regulamentul de Organizare și Funcționare a Unităților de Învățământ Preuniversitar și ale regulamentului intern al școlii;
f) să asigure frecvența zilnică/pe perioada vacanțelor, conform calendarului de activități comunicat de școală, precum și ținuta decentă elevului, la activitățile realizate în cadrul proiectului;
g) să informeze școala cu privire la orice aspect care ar putea contribui la îmbunătățirea Situației școlare a elevului;
h) să dea curs solicitărilor coordonatorilor de activități din cadrul proiectului , ori de câte ori este necesar, astfel încât să se poată lua la timp, măsurile necesare privind conduita, comportamentul sau situația școlară a elevului/preșcolarului;
i) să se prezinte la școală, lunar, pentru a discuta cu cadrele didactice implicate în realizarea activităților proiectului cu privire la modul de implicare al elevului în activitățile proiectului, comportamentul și progresul fiecărui copil/elev;
j) să îi asigure elevului, în măsura posibilităților de care aceștia dispun, materialele necesare bunei desfășurări a activităților din proiect;
k) să trateze cu respect și considerație cadrele didactice care lucrează cu copiii, conducerea unități de învățământ, ceilalți părinți și elevi/preșcolari,
l) să informeze, în scris, coordonatorii de proiect din școală, cu cel puțin 5 zile calendaristice înainte,  cu privire la retragerea elevului din cadrul proiectului; 

9.3. Pentru beneficiarii direcți ai proiectului, elevii din învăţământul primar din unităţile de învăţământ preuniversitar de stat din Sectorul 1:
a) să respecte școala, însemnele ei și cadrele didactice, precum și pe colegii ei;
b) să aibă un comportament civilizat, adecvat mediului educațional în care interacționează, care să nu afecteze sănătatea, securitate, demnitatea și libertatea celorlalte persoane din școală;
c) să participe la programul activităților Proiectul educațional şi social  „Masa calda la semiinternat”, prevăzut în Calendarul de activități, zilnic;
d) să respecte Regulamentul de Organizare și Funcționare a Unităților de Învățământ Preuniversitar și ale regulamentului intern al școlii;
e) să păstreze în bună stare de funcționare bunurile și aparatura școlii și să folosească cu grijă materialele puse la dispoziția acestora de către școală;
f) să aibă o ținută vestimentară/personală și o conduită adecvată calității de elev/preșcolar, decentă, neagresivă, prietenoasă, pozitivă.


Grupul de consilieri PSD - Consiliul Local al Sectorului 1

